pythainlp/thailaw-v1.0 huggingface dataset:
ประกาศคณะกรรมการคุ้มครองผู้ประสบภัยจากรถ

เรื่อง มาตรฐานกลางของรายการและจํานวนเงินค่ารักษาพยาบาล

และค่าใช้จ่ายอันจําเป็นเกี่ยวกับการรักษาพยาบาลที่บริษัทประกันภัย

หรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ (ฉบับที่ 3)

พ.ศ. 2561

--------------------------------------------------

เพื่อให้การเบิกจ่ายค่ารักษาพยาบาลและค่าใช้จ่ายอันจําเป็นเกี่ยวกับการรักษาพยาบาลแก่ผู้ประสบภัยจากรถ เป็นไปอย่างถูกต้องเป็นธรรม เหมาะสมและสอดคล้อง กับสภาพเศรษฐกิจและสังคมที่เปลี่ยนแปลงไป จึงจําเป็นต้องปรับปรุงมาตรฐานกลางของรายการและจํานวนเงินค่ารักษาพยาบาลและค่าใช้จ่ายอันจําเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถบางรายการ

อาศัยอํานาจตามความในมาตรา 6 ทวิ แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 ประกอบมติที่ประชุมคณะกรรมการคุ้มครองผู้ประสบภัยจากรถ ครั้งที่ 1/2561 เมื่อวันที่ 25 ธันวาคม พ.ศ. 2561 คณะกรรมการคุ้มครองผู้ประสบภัยจากรถ ออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการคุ้มครองผู้ประสบภัยจากรถ เรื่อง มาตรฐานกลางของรายการและจํานวนเงินค่ารักษาพยาบาลและค่าใช้จ่ายอันจําเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ (ฉบับที่ 3) พ.ศ. 2561”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้ยกเลิกประกาศคณะกรรมการคุ้มครองผู้ประสบภัยจากรถ เรื่อง มาตรฐานกลางของรายการและจํานวนเงินค่ารักษาพยาบาลและค่าใช้จ่ายอันจําเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ (ฉบับที่ 2) พ.ศ. 2560 ลงวันที่ 29 มิถุนายน พ.ศ. 2560


ข้อ ๔ ให้ใช้บัญชีแนบท้ายมาตรฐานกลางของรายการและจํานวนเงิน ค่ารักษาพยาบาลและค่าใช้จ่ายอันจําเป็นเกี่ยวกับการรักษาพยาบาลที่บริษัทประกันภัยหรือกองทุนทดแทนผู้ประสบภัยต้องจ่ายให้แก่ผู้ประสบภัยจากรถ (รายการบัญชีแนบท้ายของอัตราค่ารักษาพยาบาลผู้ประสบภัยจากรถ)ที่แนบท้ายประกาศนี้


ผู้มีอํานาจลงนาม -                                                                                                  ประกาศ ณ วันที่ 28 ธันวาคม พ.ศ. 2561

                                                                                                                      ประสงค์ พูนธเนศ

                                                                                                                ปลัดกระทรวงการคลัง

                                                                                                                    ประธานกรรมการ

                                                                                                คณะกรรมการคุ้มครองผู้ประสบภัยจากรถ
ประกาศกรมการประกันภัย

เรื่อง มอบหมายให้เป็นนายทะเบียนเปรียบเทียบความผิด

ตามพระราชบัญญัติคุ้มครองผู้ประสบภัยจากรถ พ.ศ. 2535

ที่มีโทษปรับสถานเดียว (ฉบับที่ 2)

--------------------------------------------

อาศัยอํานาจตามความในมาตรา 4 แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540 อธิบดีกรมการประกันภัยมอบหมายให้เจ้าพนักงานตํารวจเป็นนายทะเบียนเปรียบเทียบบรรดาความผิดตามพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540ที่มีโทษปรับสถานเดียวไว้ดังต่อไปนี้

ข้อ 1 ให้ยกเลิกประกาศกรมการประกันภัย เรื่อง มอบหมายให้เป็นนายทะเบียนเปรียบเทียบความผิดตามพระราชบัญญัติคุ้มครองผู้ประสบภัยจากรถ พ.ศ. 2535 ที่มีโทษปรับสถานเดียว ลงวันที่ 6 ตุลาคม 2536

ข้อ 2 บรรดาความผิด ซึ่งเกิดขึ้นในเขตกรุงเทพมหานคร ให้เจ้าพนักงานตํารวจผู้ดํารงตําแหน่งต่อไปนี้มีอํานาจเปรียบเทียบ

(1) หัวหน้าสถานีตํารวจในสถานีตํารวจนครบาล ในเขตพื้นที่ปกครองและเขตอํานาจความรับผิดชอบของแต่ละสถานีตํารวจ

(2) พนักงานสอบสวนของกองบังคับการตํารวจจราจรที่มีตําแหน่งตั้งแต่สารวัตรหรือเทียบสารวัตรขึ้นไป ในเขตอํานาจความรับผิดชอบ

ทั้งนี้ ให้หมายความรวมถึงผู้รักษาการในตําแหน่ง ผู้รักษาราชการแทนหรือผู้ที่ได้รับมอบหมายให้ปฏิบัติราชการแทนในตําแหน่ง ตาม (1) หรือ (2) แล้วแต่กรณีดังกล่าวทุกตําแหน่งด้วย

ข้อ 3 บรรดาความผิด ซึ่งเกิดขึ้นในเขตจังหวัดอื่นนอกจากกรุงเทพมหานคร ให้เจ้าพนักงานตํารวจผู้ดํารงตําแหน่งต่อไปนี้มีอํานาจเปรียบเทียบ

(1) ผู้บังคับการตํารวจภูธรจังหวัด ในเขตพื้นที่ปกครองและเขตอํานาจความรับผิดชอบของแต่ละสถานีตํารวจภูธรจังหวัด

(2) หัวหน้าสถานีตํารวจ ในสถานีตํารวจภูธรอําเภอ สถานีตํารวจภูธรกิ่งอําเภอ และสถานีตํารวจภูธรตําบล ในเขตพื้นที่ปกครองและเขตอํานาจความรับผิดชอบของแต่ละสถานีตํารวจภูธร

(3) พนักงานสอบสวนของกองตํารวจทางหลวงที่มีตําแหน่งตั้งแต่สารวัตรหรือเทียบสารวัตรขึ้นไปในเขตอํานาจความรับผิดชอบ

ทั้งนี้ ให้หมายความรวมถึงผู้รักษาการในตําแหน่ง ผู้รักษาราชการแทน หรือผู้ที่ได้รับมอบหมายให้ปฏิบัติราชการแทนในตําแหน่ง ตาม (1) หรือ (2) หรือ (3) แล้วแต่กรณีดังกล่าวทุกตําแหน่งด้วย

ข้อ 4 การเปรียบเทียบปรับให้เป็นไปตามระเบียบกรมการประกันภัย ว่าด้วยอัตราเปรียบเทียบปรับตามพระราชบัญญัติคุ้มครองผู้ประสบภัยจากรถ พ.ศ. 2535 ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ 3) พ.ศ. 2540

ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป

 

ประกาศ ณ วันที่ 7 สิงหาคม พ.ศ. 2541

บรรพต หงษ์ทอง

อธิบดีกรมการประกันภัย
ระเบียบศาลรัฐธรรมนูญ

ว่าด้วยประโยชน์ตอบแทนอื่น

ในส่วนที่เกี่ยวกับการประกันสุขภาพของประธานศาลรัฐธรรมนูญ

และตุลาการศาลรัฐธรรมนูญ

พ.ศ. 2544

-------------------------------------------

                  อาศัยอํานาจตามความในมาตรา 5 แห่งพระราชบัญญัติเงินเดือน เงินประจําตําแหน่งและประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน พ.ศ. 2541 ศาลรัฐธรรมนูญจึงกําหนดหลักเกณฑ์การจ่ายเงิน วิธีการเบิกจ่ายเงินและอัตราค่าประกันสุขภาพของประธานศาลรัฐธรรมนูญ และตุลาการศาลรัฐธรรมนูญไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยประโยชน์ตอบแทนอื่นในส่วนที่เกี่ยวกับการประกันสุขภาพของประธานศาลรัฐธรรมนูญ และตุลาการศาลรัฐธรรมนูญ พ.ศ. 2544”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ บรรดาระเบียบหรือคําสั่งอื่นใดในส่วนที่กําหนดไว้ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน


ข้อ ๔ ในระเบียบนี้

                  “การประกันสุขภาพ” หมายความว่า การประกันภัยที่ให้ความคุ้มครองทางด้านการเงินเพื่อเป็นค่าใช้จ่ายต่าง ๆ หรือเพื่อชดเชยค่าใช้จ่ายต่าง ๆ สําหรับการดูแลสุขภาพหรือรักษาตัวในสถานพยาบาลหรือคลินิก หรือเข้ารับการผ่าตัดโดยแพทย์ ในกรณีที่ประธานศาลรัฐธรรมนูญและตุลาการศาลรัฐธรรมนูญมีความจําเป็นต้องได้รับการดูแลสุขภาพ เจ็บป่วยหรือประสบอุบัติเหตุ


ข้อ ๕ ให้สํานักงานศาลรัฐธรรมนูญจัดหาผู้รับประกันเพื่อเสนอคณะตุลาการศาลรัฐธรรมนูญพิจารณาอนุมัติ และให้เบิกจ่ายเงินงบประมาณเป็นค่าใช้จ่ายในการประกันสุขภาพให้กับผู้รับประกันในอัตราคนละไม่เกินสามหมื่นบาทต่อปี


ข้อ ๖ ให้ประธานศาลรัฐธรรมนูญ และตุลาการศาลรัฐธรรมนูญ ได้รับความคุ้มครองจากการประกันสุขภาพ ตามเงื่อนไขในกรมธรรม์ประกันภัย


ข้อ ๗ สิทธิที่จะได้รับเงินเกี่ยวกับการประกันสุขภาพของประธานศาลรัฐธรรมนูญ และตุลาการศาลรัฐธรรมนูญ สิ้นสุดลงเมื่อพ้นจากตําแหน่งไม่ว่าด้วยเหตุใด ๆ หรือสัญญาการประกันสุขภาพสิ้นสุดระยะเวลา


ข้อ ๘ ให้ประธานศาลรัฐธรรมนูญรักษาการตามระเบียบนี้


ผู้มีอํานาจลงนาม - ประกาศ ณ วันที่ 28 กันยายน พ.ศ. 2544

อิสสระ  นิติทัณฑ์ประภาศ

ตุลาการศาลรัฐธรรมนูญ

ปฏิบัติหน้าที่ประธานในที่ประชุมคณะตุลาการศาลรัฐธรรมนูญ
ประกาศคณะกรรมการกํากับและส่งเสริมการประกอบธุรกิจประกันภัย

เรื่อง การลงทุนประกอบธุรกิจอื่นของบริษัทประกันวินาศภัย

พ.ศ. 2553

-------------------------------------------

          ด้วยพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 บัญญัติให้คณะกรรมการกํากับและส่งเสริมการประกอบธุรกิจประกันภัย เป็นผู้กําหนดการลงทุนประกอบธุรกิจอื่นของบริษัทประกันวินาศภัย แทนรัฐมนตรีว่าการกระทรวงพาณิชย์ ฉะนั้น อาศัยอํานาจตามความในมาตรา 28 แห่งพระราชบัญญัติประกันวินาศภัย พ.ศ. 2535 มาตรา 3 (1) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 9/2553 เมื่อวันที่ 31 สิงหาคม พ.ศ. 2553 คณะกรรมการกํากับและส่งเสริมการประกอบธุรกิจประกันภัยจึงออกประกาศไว้ ดังต่อไปนี้


ข้อ ๑ การลงทุนประกอบธุรกิจอื่นของบริษัท นอกจากที่กําหนดไว้แล้วตามประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 17 พฤศจิกายน พ.ศ. 2547 และที่แก้ไขเพิ่มเติม ให้บริษัทลงทุนซื้อตราสารหนี้อื่นที่ออกโดยกระทรวงการคลังหรือธนาคารแห่งประเทศไทยได้โดยไม่จํากัดจํานวน


ข้อ ๒ ประกาศนี้ให้ใช้บังคับตั้งแต่บัดนี้เป็นต้นไป


ผู้มีอํานาจลงนาม -                                                                                             ประกาศ ณ วันที่ 27 กันยายน พ.ศ. 2553

 

                                                                                                              สถิตย์  ลิ่มพงศ์พันธุ์

                                                                                                             ปลัดกระทรวงการคลัง

                                                                  ประธานคณะกรรมการกํากับและส่งเสริมการประกอบธุรกิจประกันภัย
คําสั่งกรมบังคับคดี

ที่ 68 /2554

เรื่อง การปฏิบัติงานเกี่ยวกับการจําหน่ายทรัพย์สิน

----------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สินเป็นไป โดยสอดคล้องกับมาตรา 287 แห่งประมวลกฎหมายวิธีพิจารณาความแพ่ง อาศัยอํานาจตามความใน มาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดย พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 86/2547 ลงวันที่ 4 มีนาคม 2557 เรื่อง การขาย ทอดตลาดทรัพย์สินในคดีแพ่ง


ข้อ ๒ ในการแจ้งการยึดทรัพย์ซึ่งติดจํานองบุคคลภายนอก ให้เจ้าพนักงานบังคับคดีแจ้งให้ ผู้รับจํานองนําส่งต้นฉบับเอกสารสิทธิพร้อมต้นฉบับสัญญาจํานอง และให้แถลงวิธีการขายต่อเจ้าพนักงาน บังคับคดีภายใน 7 วันนับแต่วันที่ได้รับหมาย ว่ามีความประสงค์จะขายโดยปลอดการจํานองหรือขาย โดยการจํานอง ไป


ข้อ ๓ ในกรณีที่ผู้รับจํานองไม่แถลงวิธีการขายต่อเจ้าพนักงานบังคับคดีภายในกําหนด ขายทอดตลาดโดยการจํานองติดไป เพื่อให้การขายทอดตลาดไม่กระทบกระทั่งถึงบุริมสิทธิของผู้รับจํานอง ให้เจ้าพนักงานบังคับคดีประกาศ

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                    สั่ง ณ วันที่ 17 กุมภาพันธ์ พ.ศ. 2554

 

                                                                                                          (ลงชื่อ) วิศิษฏ์ วิศิษฏ์สรอรรถ

                                                                                                             (นายวิศิษฎ์ วิศิษฏ์สรอรรถ)

                                                                                                                 อธิบดีกรมบังคับคดี
คําสั่งกรมบังคับคดี

ที่ 64/2554

เรื่อง การปฏิบัติงานเกี่ยวกับการจําหน่ายทรัพย์สิน

-------------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สินเป็นไป ด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 จึงมีคําสั่งดังต่อไปนี้


ข้อ ๑ ให้เจ้าพนักงานบังคับคดีปฏิบัติตามคําสั่งนี้ในสํานวนคดีที่กําหนดวันขายทอดตลาด ตั้งแต่วันที่ 6 เมษายน 2554 เป็นต้นไปให้ปัดขึ้นเป็นเรือนหมื่น 


ข้อ ๒ ในกรณีที่เจ้าพนักงานบังคับคดีประกาศขายทอดตลาดใหม่ เนื่องจากผู้ซื้อได้ไม่ชําระ ราคาทรัพย์ส่วนที่เหลือภายในระยะเวลาที่กําหนด ให้เจ้าพนักงานบังคับคดีกําหนดเงื่อนไขให้ผู้ที่ประสงค์จะ เสนอราคาต้องน่าเงินสด หรือแคชเชียร์เช็ค หรือหนังสือค้ําประกันของธนาคารโดยไม่มีเงื่อนไขมาวาง เป็นประกันในการเสนอราคาต่อเจ้าพนักงานบังคับคดีในอัตราร้อยละ 30 ของราคาประเมิน หากมีเศษ


ข้อ ๓ ให้เจ้าพนักงานพิทักษ์ทรัพย์ถือปฏิบัติตามคําสั่งนี้โดยอนุโลม


ผู้มีอํานาจลงนาม -                                                                                                    สั่ง ณ วันที่ 15 กุมภาพันธ์ พ.ศ. 2554

 

                                                                                                      (ลงชื่อ) วิศิษฏ์ วิศิษฏ์สรอรรถ

                                                                                                        (นายวิศิษฏ์ วิศิษฏ์สรอรรถ)

                                                                                                              อธิบดีกรมบังคับคดี
ประกาศกระทรวงมหาดไทย

เรื่อง กําหนดบัตรทะเบียนผู้พักและทะเบียนผู้พักตามพระราชบัญญัติโรงแรม

พ.ศ. 2547

---------------------------------------

          โดยที่เป็นการสมควรปรับปรุงแบบบัตรทะเบียนผู้พักและทะเบียนผู้พักตามพระราชบัญญัติโรงแรม พ.ศ. 2547

          อาศัยอํานาจตามความในมาตรา 35 แห่งพระราชบัญญัติโรงแรม พ.ศ. 2547 รัฐมนตรีว่าการกระทรวงมหาดไทยออกประกาศไว้ ดังต่อไปนี้


ข้อ ๑ ให้ยกเลิกประกาศกระทรวงมหาดไทย เรื่อง กําหนดบัตรทะเบียนผู้พักและทะเบียนผู้พักตามพระราชบัญญัติโรงแรม พ.ศ. 2547 ลงวันที่ 15 สิงหาคม 2548


ข้อ ๒ บัตรทะเบียนผู้พัก ให้ใช้กระดาษสีขาว ความกว้างไม่เกิน 210 มิลลิเมตร ความยาวไม่เกิน 297 มิลลิเมตร และมีรายการตามแบบ ร.ร. 3 ท้ายประกาศนี้ ข้อความในรายการนั้นจะพิมพ์เป็นภาษาต่างประเทศกํากับไว้ใต้ตัวอักษรภาษาไทยด้วยก็ได้


ข้อ ๓ ทะเบียนผู้พักให้ใช้ตามแบบ ร.ร. 4 ท้ายประกาศนี้


ข้อ ๔ การบันทึกรายการลงในทะเบียนผู้พัก ให้บันทึกเป็นภาษาไทยหรือภาษาต่างประเทศก็ได้


ผู้มีอํานาจลงนาม -                                                                                               ประกาศ ณ วันที่ 10 พฤศจิกายน พ.ศ. 2558

 

                                                                                                         พลเอก อนุพงษ์  เผ่าจินดา

                                                                                                  รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง หลักเกณฑ์และวิธีการส่งสําเนาทะเบียนผู้พัก

และการออกหลักฐานรับมอบทะเบียนผู้พัก

-----------------------------------------

          เพื่อให้สอดคล้องกับหลักเกณฑ์และวิธีการบริหารกิจการบ้านเมืองที่ดี ในการใช้เทคโนโลยีสารสนเทศ อันเป็นการเพิ่มประสิทธิภาพและประหยัดค่าใช้จ่าย เป็นการอํานวยความสะดวก และเพิ่มทางเลือกในการส่งสําเนาทะเบียนผู้พักในแต่ละวันของผู้ประกอบธุรกิจโรงแรมไปให้นายทะเบียนทุกสัปดาห์ ตามมาตรา 36 แห่งพระราชบัญญัติโรงแรม พ.ศ. 2547

          อาศัยอํานาจตามความในมาตรา 5 แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทย ออกประกาศไว้ ดังต่อไปนี้


ข้อ ๑ การจัดส่งสําเนาทะเบียนผู้พักในแต่ละวันไปให้นายทะเบียนทุกสัปดาห์ ให้ผู้จัดการโรงแรมดําเนินการอย่างใดอย่างหนึ่ง ดังต่อไปนี้

          (1) ส่งด้วยตนเองหรือมอบหมายเป็นหนังสือให้ผู้อื่นเป็นผู้นําส่ง

          (2) ส่งทางไปรษณีย์ลงทะเบียนตอบรับ

          (3) ส่งทางระบบอิเล็กทรอนิกส์


ข้อ ๒ กรณีส่งสําเนาทะเบียนผู้พักตาม ข้อ 1 (3) ผู้จัดการโรงแรมต้องเป็นผู้ได้ขึ้นทะเบียนไว้กับนายทะเบียน และเป็นผู้ได้รับมอบรหัสผู้ใช้งานและรหัสผ่านจากนายทะเบียน เพื่อสามารถเข้าใช้งานส่งสําเนาทะเบียนผู้พักทางระบบอิเล็กทรอนิกส์


ข้อ ๓ ให้นายทะเบียนออกหลักฐานการรับมอบไว้เป็นสําคัญอย่างใดอย่างหนึ่ง ดังต่อไปนี้

          (1) กรณีส่งสําเนาทะเบียนผู้พัก (ร.ร.4) ตามข้อ 1 (1) ให้ถือใบรับมอบเป็นหลักฐานการรับ

          (2) กรณีส่งสําเนาทะเบียนผู้พัก (ร.ร.4) ตามข้อ 1 (2) ให้ถือไปรษณีย์ตอบรับเป็นหลักฐานการรับ

          (3) กรณีส่งสําเนาทะเบียนผู้พัก (ร.ร.4) ตามข้อ 1 (3) ให้ถือการแจ้งตอบรับทางอิเล็กทรอนิกส์เป็นหลักฐานการรับ


ข้อ ๔ การดําเนินการตามข้อ 2 และข้อ 3 (3) ให้เป็นไปตามหลักเกณฑ์ท้ายประกาศนี้


ข้อ ๕ การแจ้งตอบรับทางอิเล็กทรอนิกส์ตามประกาศนี้ให้เป็นไปตามกฎหมายว่าด้วยธุรกรรมทางอิเล็กทรอนิกส์


ผู้มีอํานาจลงนาม -                                                                                               ประกาศ ณ วันที่ 13 ธันวาคม พ.ศ. 2555

 

                                                                                                         จารุพงศ์  เรืองสุวรรณ

                                                                                              รัฐมนตรีว่าการกระทรวงมหาดไทย
คําสั่งกรมบังคับคดี

ที่ 25/2554

เรื่อง การปฏิบัติงานเกี่ยวกับการอายัดทรัพย์สิน

--------------------------------

          โดยที่ยังมีข้อขัดข้องในการอํานวยความสะดวกแก่ประชาชนเกี่ยวกับการอายัดทรัพย์สิน ของลูกหนี้ตามคําพิพากษา เพื่อให้การปฏิบัติหน้าที่ของเจ้าพนักงานบังคับคดีในเรื่องนี้เป็นไปโดยเรียบร้อย เหมาะสม มีประสิทธิภาพ และเป็นแนวทางเดียวกัน จึงมีคําสั่งดังนี้

          ให้ยกเลิกข้อความในข้อ 3.3 แห่งข้อ 3 ในคําสั่งกรมบังคับคดีที่ 334/2551 เรื่อง การปฏิบัติงานเกี่ยวกับอายัดทรัพย์สิน ลงวันที่ 23 กรกฎาคม 2551 และให้ใช้ความต่อไปนี้แทน

          3.3 สําเนาทะเบียนบ้านหรือหนังสือรับรองนิติบุคคลของนายจ้างหรือบุคคลภายนอก ผู้รับคําสั่งอายัดที่เป็นปัจจุบัน ซึ่งนายทะเบียนรับรองไม่เกิน 1 เดือน เว้นแต่ นิติบุคคลหรือบุคคลภายนอก นั้นเป็นธนาคาร"

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                    สั่ง ณ วันที่ 14 มกราคม พ.ศ. 2554

 

                                                                                                        (นายวิศิษฏ์ วิศิษฏ์สรอรรถ)

                                                                                                            อธิบดีกรมบังคับคดี
คําสั่งกรมบังคับคดี  
ที่ 85/2553

เรื่อง การปฏิบัติงานในหน้าที่ของพนักงานเดินหมาย

---------------------------------

          เพื่อให้การส่งหมาย คําคู่ความ ประกาศและเอกสาร ในการปฏิบัติงานในหน้าที่ของ พนักงานเดินหมายเป็นไปด้วยความเรียบร้อย รวดเร็วและมีประสิทธิภาพ อันเป็นประโยชน์ต่อคู่ความ และราชการยิ่งขึ้น กรมบังคับคดีจึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 157/2521 เรื่องการปฏิบัติงานในหน้าที่ของ พนักงานเดินหมาย ลงวันที่ 6 ตุลาคม 2521


ข้อ ๒ ให้พนักงานเดินหมายที่ออกไปปฏิบัติหน้าที่ส่งหมาย คําคู่ความ ประกาศและ เอกสาร นอกสถานที่ แต่งกายด้วยเครื่องแบบข้าราชการโดยถูกต้อง


ข้อ ๓ ให้พนักงานเดินหมาย นําหมาย คําคู่ความ ประกาศ หรือเอกสารที่ตนได้รับ มอบหมายให้เป็นผู้ส่ง ดําเนินการส่งด้วยตนเองเท่านั้น ยกเว้นในกรณีจําเป็น อาจจะขอให้พนักงาน เดินหมายคนอื่นปฏิบัติหน้าที่แทน แต่ทั้งนี้จะต้องรายงานเหตุจําเป็นและได้รับอนุญาตจากหัวหน้างาน เดินหมายและประกาศเสียก่อน

          กรณีตามวรรคหนึ่งมิให้ใช้บังคับ หากสํานักงานบังคับคดีจังหวัดและสาขา ไม่มี ตําแหน่งพนักงานเดินหมาย หรือมีความจําเป็นอื่นใดที่จะให้เจ้าหน้าที่หรือเจ้าพนักงานตําแหน่งอื่น ปฏิบัติงานในหน้าที่ของพนักงานเดินหมายแทน ทั้งนี้ให้ผู้อํานวยการสํานักงานบังคับคดีจังหวัด และสาขาพิจารณา หากเห็นสมควรให้เจ้าหน้าที่หรือเจ้าพนักงานตําแหน่งอื่นปฏิบัติงานในหน้าที่ของ พนักงานเดินหมายได้ แต่ต้องมีคําสั่งอนุญาตเป็นหนังสือ


ข้อ ๔ พนักงานเดินหมายผู้ที่มีหน้าที่หรือได้รับมอบหมายให้ไปส่งหมาย คําคู่ความ ประกาศหรือเอกสารตามข้อ 3 จะต้องเป็นผู้เขียนรายงานการส่งหมายดังกล่าวด้วยตนเอง ห้ามมิให้ พนักงานเดินหมายคนอื่นหรือบุคคลภายนอกเขียนรายงานการส่งหมายแทน ส่วนตนเองเพียงแต่ลงชื่อ เท่านั้นเป็นอันขาด

          ในกรณี...ในกรณีที่ปรากฏว่า บุคคลภายนอกเป็นผู้เขียนรายงาน และพนักงานเดินหมายลงชื่อ กรมบังคับคดีจะถือว่า พนักงานเดินหมายผู้นั้นมิได้ส่งหมายด้วยตนเอง

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                   สั่ง ณ วันที่ 17 กุมภาพันธ์ พ.ศ. 2553

 

                                                                                                          ลงชื่อ ชูจิรา กองแก้ว

                                                                                                          (นางรุจิรา กองแก้ว)

                                                                                                         อธิบดีกรมบังคับคดี
คําสั่งกรมบังคับคดี ที่ 545/2553

เรื่อง การปฏิบัติงานเกี่ยวกับการจําหน่ายทรัพย์สิน

-----------------------------

          ตามที่กรมบังคับคดีได้มีคําสั่งกรมบังคับคดีที่ 489/2553 ลงวันที่ 3 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน กําหนดแนวทางการดําเนินงานของเจ้าพนักงานบังคับคดี เกี่ยวกับการกําหนดจํานวนหลักประกันก่อนเข้าสู้ราคานั้น โดยที่มีความจําเป็นต้องปรับปรุงคําสั่งดังกล่าว เพื่อให้การดําเนินงานมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 จึงมีคําสั่งต่อไปนี้


ข้อ ๑ ให้เพิ่มเติมแนวปฏิบัติในการประกาศขายทอดตลาดอสังหาริมทรัพย์ที่ยึดไว้ในกรณี ทรัพย์ที่ยึดมีราคาประเมินไม่เกิน 500,000 บาท (ห้าแสนบาท) ให้ผู้อํานวยการกอง ผู้อํานวยการ สํานักงานบังคับคดีจังหวัดหรือสาขาใช้ดุลพินิจตามที่เห็นสมควร ทั้งนี้ จํานวนหลักประกันที่พึงกําหนดนั้น ควรมีจํานวนไม่น้อยกว่าร้อยละ 5 ของราคาประเมิน


ข้อ ๒ ในการคิดราคาประเมินของทรัพย์เพื่อกําหนดจํานวนหลักประกันก่อนเข้าสู้ราคาสําหรับ การขายทอดตลาดห้องชุดซึ่งมีค่าใช้จ่ายส่วนกลางค้างชําระหรือกรณีขายทอดตลาดทรัพย์จํานองโดยการ จํานองติดไป หากเจ้าพนักงานบังคับคดีทราบจํานวนค่าใช้จ่ายส่วนกลางค้างชําระหรือยอดหนี้จํานองคงค้าง ที่เป็นปัจจุบัน อาจกําหนดให้หักค่าใช้จ่ายหรือหนี้จํานองนั้นออกจากราคาประเมินด้วย หากเจ้าพนักงาน บังคับคดีไม่ทราบจํานวนค่าใช้จ่ายส่วนกลางค้างชําระหรือยอดหนี้จํานองคงค้างที่เป็นปัจจุบัน ให้กําหนด หลักประกันเป็นจํานวน 50,000 บาท (ห้าหมื่นบาท)


ข้อ ๓ นอกเหนือจากที่แก้ไขตามคําสั่งนี้ ให้เจ้าพนักงานบังคับคดีปฏิบัติตามคําสั่งที่ 489/2553 ลงวันที่ 3 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน


ผู้มีอํานาจลงนาม -                                                                                                    สั่ง ณ วันที่ 30 ธันวาคม พ.ศ. 2553

 

                                                                                                      (ลงชื่อ) วิศิษฏ์ วิศิษฏ์สรอรรถ

                                                                                                        (นายวิศิษฏ์ วิศิษฏ์สรอรรถ)

                                                                                                              อธิบดีกรมบังคับคดี
คําสั่งกรมบังคับคดี

ที่ 546/2553

เรื่อง การปฏิบัติงานเกี่ยวกับการจําหน่ายทรัพย์สินของเจ้าพนักงานพิทักษ์ทรัพย์

----------------------------

          ตามที่กรมบังคับคดีได้มีคําสั่งกรมบังคับคดีที่ 489/2553 ลงวันที่ 3 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน และคําสั่งกรมบังคับคดีที่ 545/2553 ลงวันที่ 30 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน และคําสั่งดังกล่าว ไม่ครอบคลุมถึงการปฏิบัติงานของเจ้าพนักงานพิทักษ์ทรัพย์ซึ่งมีการดําเนินการใกล้เคียงกันนั้น อาศัยอํานาจ ตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 จึงมีคําสั่งต่อไปนี้

          ให้เจ้าพนักงานพิทักษ์ทรัพย์ปฏิบัติตามคําสั่งกรมบังคับคดีที่ 489/2553 ลงวันที่ 3 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน และคําสั่งกรมบังคับคดี ที่ 555 /2553 ลงวันที่ 20 ธันวาคม 2553 เรื่อง การปฏิบัติงานเกี่ยวกับการจําหน่ายทรัพย์สิน ในการขายทอดตลาดทรัพย์สินในคดีล้มละลาย


ผู้มีอํานาจลงนาม -                                                                                                    สั่ง ณ วันที่ 30 ธันวาคม พ.ศ. 2553

 

                                                                                                       (ลงชื่อ) วิศิษฏ์ วิศิษฏ์สรอรรถ

                                                                                                        (นายวิศิษฏ์ วิศิษฏ์สรอรรถ)

                                                                                                            อธิบดีกรมบังคับคดี
ประกาศกระทรวงมหาดไทย

เรื่อง หลักเกณฑ์และวิธีการในการพิจารณาการแจ้งเลิกกิจการธุรกิจโรงแรม

---------------------------------------

          อาศัยอํานาจตามความในมาตรา 5 และมาตรา 27 แห่งพระราชบัญญัติโรงแรม พ.ศ. 2547 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 32 มาตรา 33 มาตรา 41 มาตรา 42 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงมหาดไทย ออกประกาศไว้ ดังต่อไปนี้


ข้อ ๑ ผู้ประกอบธุรกิจโรงแรมใดประสงค์จะขอเลิกการประกอบธุรกิจโรงแรมระหว่างอายุใบอนุญาตหรือเมื่อใบอนุญาตหมดอายุให้ยื่นคําขอ/แจ้งความประสงค์ทั่วไป ตามแบบ ร.ร.1/3 ท้ายประกาศกระทรวงมหาดไทย เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรมตามพระราชบัญญัติโรงแรม พ.ศ. 2547 ต่อนายทะเบียนท้องที่ที่โรงแรมตั้งอยู่ทราบล่วงหน้าไม่น้อยกว่าสิบห้าวันก่อนเลิกกิจการ พร้อมใบอนุญาตประกอบธุรกิจโรงแรม


ข้อ ๒ การยื่นคําขอเลิกการประกอบธุรกิจโรงแรมให้ยื่น ณ สถานที่ ดังต่อไปนี้

          (1) ในกรุงเทพมหานครให้ยื่น ณ สํานักการสอบสวนและนิติการ กรมการปกครอง

          (2) ในจังหวัดอื่นให้ยื่น ณ ที่ทําการปกครองอําเภอ หรือ ที่ทําการปกครองกิ่งอําเภอท้องที่ที่โรงแรมตั้งอยู่


ข้อ ๓ การอนุญาตให้เลิกการประกอบธุรกิจโรงแรมให้นายทะเบียนประทับตรายกเลิกไว้ด้านหน้าใบอนุญาต พร้อมลงลายมือชื่อกํากับและประทับตราประจําตําแหน่ง


ผู้มีอํานาจลงนาม -                                                                                               ประกาศ ณ วันที่ 25 มกราคม พ.ศ. 2553

 

                                                                                                            ชวรัตน์  ชาญวีรกูล

                                                                                                รัฐมนตรีว่าการกระทรวงมหาดไทย